CELEX: 31984R2215
Language: el
Date: 1984-07-30 00:00:00
Title: Κανονισμός (ΕΟΚ) αριθ. 2215/84 της Επιτροπής της 30ής Ιουλίου 1984 για την τροποποίηση του κανονισμού (ΕΟΚ) αριθ. 1629/77 περί λεπτομερειών εφαρμογής των ειδικών μέτρων παρέμβασης για τη στήριξη της ανάπτυξης της αγοράς του αρτοποιήσιμου μαλακού σίτου

Avis juridique important

|

31984R2215

Κανονισμός (ΕΟΚ) αριθ. 2215/84 της Επιτροπής της 30ής Ιουλίου 1984 για την τροποποίηση του κανονισμού (ΕΟΚ) αριθ. 1629/77 περί λεπτομερειών εφαρμογής των ειδικών μέτρων παρέμβασης για τη στήριξη της ανάπτυξης της αγοράς του αρτοποιήσιμου μαλακού σίτου  

Επίσημη Εφημερίδα αριθ. L 203 της 31/07/1984 σ. 0020 - 0021 Ισπανική ειδική έκδοση: Κεφάλαιο 03 τόμος 31 σ. 0212  Πορτογαλική ειδική έκδοση : Κεφάλαιο 03 τόμος 31 σ. 0212 

***** ΚΑΝΟΝΙΣΜΟΣ (ΕΟΚ) αριθ. 2215/84 ΤΗΣ ΕΠΙΤΡΟΠΗΣ  της 30ής Ιουλίου 1984  για την τροποποίηση του κανονισμού (ΕΟΚ) αριθ. 1629/77 περί λεπτομερειών εφαρμογής των ειδικών μέτρων παρέμβασης για τη στήριξη της ανάπτυξης της αγοράς του αρτοποιήσιμου μαλακού σίτου  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1018/84 (2), και ιδίως το άρθρο 8 παράγραφος 4,  Εκτιμώντας:  ότι, κατά τους όρους του άρθρου 8 παράγραφος 2 του κανονισμού (ΕΟΚ) αριθ. 2727/75, ειδικά μέτρα παρεμβάσεως δύνανται να αφορούν ποιότητες άλλες από την ποιότητα για την οποία καθορίζεται η τιμή αναγωγής· ότι αποδεικνύεται κατάλληλο να λαμβάνεται αυτό υπόψη τροποποιώντας, κατά συνέπεια, τη δεύτερη φράση του σημείου 3 του άρθρου 4 του κανονισμού (ΕΟΚ) αριθ. 1629/77 (3)·  ότι, μετά από τις τελευταίες τροποποιήσεις που έγιναν στον κανονισμό (ΕΟΚ) αριθ. 1569/77 της Επιτροπής της 11ης Ιουλίου 1977 περί καθορισμού της διαδικασίας και των όρων αναλήψεως των σιτηρών από τους οργανισμούς παρέμβασης (4) και στον κανονισμό (ΕΟΚ) αριθ. 1570/77 της Επιτροπής της 11ης Ιουλίου 1977 περί των προσαυξήσεων και μειώσεων που εφαρμόζονται κατά την παρέμβαση στον τομέα των σιτηρών (5), είναι απαραίτητο να γίνουν ορισμένες αλλαγές στον κανονισμό (ΕΟΚ) αριθ. 1629/77·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Σιτηρών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 1629/77 τροποποιείται ως εξής:  1. Το άρθρο 4 σημείο 3 αντικαθίσταται από το ακόλουθο κείμενο:  «3. Αγορά από τον οργανισμό παρέμβασης στην προσαρμοσμένη κατά περίπτωση τιμή αναγωγής δια των προσαυξήσεων και των μειώσεων του άρθρου 5 παράγραφοι 3 έως 5.  Εντούτοις, κατά τη διάρκεια ειδικού μέτρου παρεμβάσεως υπό μορφή αγοράς για ποιότητα μαλακού αρτοποιήσιμου σίτου άλλη από την ποιότητα για την οποία καθορίζεται η τιμή αναγωγής, η τιμή που πρέπει να εφαρμόζεται καθορίζεται σύμφωνα με τη διαδικασία που προβλέπεται στο άρθρο 26 του κανονισμού (ΕΟΚ) αριθ. 2727/75. »  2. Το άρθρο 5 παράγραφος 1 αντικαθίσταται από το ακόλουθο κείμενο:  «1. Εφόσον το ειδικό μέτρο παρέμβασης πραγματοποιείται υπό μορφή αγοράς που αναφέρεται στο άρθρο 4 σημείο 3, εφαρμόζονται οι διαδικασίες και οι όροι αναλήψεως των σιτηρών από τους οργανισμούς παρέμβασης που αναφέρονται στο άρθρο 2 παράγραφος 3 και στα άρθρα 2α, 3, 4 και 5 του κανονισμού (ΕΟΚ) αριθ. 1569/77.  Κάθε κάτοχος ομογενών παρτίδων τουλάχιστον 80 τόνων αρτοποιήσιμου μαλακού σίτου δικαιούται να υποβάλει τον σίτο αυτό στον οργανισμό παρέμβασης. Εντούτοις, οι οργανισμοί παρέμβασης μπορούν να καθορίσουν ένα ανώτερο όριο ελάχιστης ποσότητας.»  3. Στο άρθρο 5 παράγραφος 4 πρώτο εδάφιο, οι λέξεις «στον πίνακα Ι του παραρτήματος του κανονισμού (ΕΟΚ) αριθ. 1570/77 της Επιτροπής» αντικαθίστανται από τις λέξεις «στον πίνακα Ι του παραρτήματος Ι του κανονισμού (ΕΟΚ) αριθ. 1570/77 της Επιτροπής».  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Αυγούστου 1984.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 30 Ιουλίου 1984.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 281 της 1. 11. 1975, σ. 1.  (2) ΕΕ αριθ. L 107 της 19. 4. 1984, σ. 1.  (3) ΕΕ αριθ. L 181 της 21. 7. 1977, σ. 26.  (4) ΕΕ αριθ. L 174 της 14. 7. 1977, σ. 15.  (5) ΕΕ αριθ. L 174 της 14. 7. 1977, σ. 18.